- หัวจดหมาย บริษัท สำนักงาน เอินส์ท แอนด์ ยัง จำกัด -

 วันที่ 15 มีนาคม 2553

เรื่อง รายงานระบบการควบคุมภายในด้านบัญชี

เรียน คณะกรรมการ

บริษัท จรุงไทยไวร์แอนด์เคเบิ้ล จำกัด (มหาชน)

ตามที่สำนักงานฯ ได้ตรวจสอบงบการเงินของบริษัท จรุงไทยไวร์แอนด์เคเบิ้ล จำกัด (มหาชน)
สำหรับปี สิ้นสุดวันที่ 31 ธันวาคม 2552 และได้เสนอรายงานการตรวจสอบลงวันที่ 25 กุมภาพันธ์
2553 ไปแล้วนั้น สำนักงานฯ ขอเรียนว่า
ในการตรวจสอบงบการเงินดังกล่าวตามมาตรฐานการสอบบัญชีที่รับรองทั่วไป เพื่อแสดงความเห็นว่า
งบการเงินนี้แสดงฐานะการเงิน ผลการดำเนินงาน
และกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป
หรือไม่เพียงใดนั้น สำนักงานฯ ได้ศึกษา และประเมินประสิทธิภาพการควบคุมภายในด้านบัญชีของ
บริษัทฯ
ตามที่เห็นจำเป็นเพื่อประโยชน์ในการกำหนดขอบเขตของการปฏิบัติงานตรวจสอบให้รัดกุมและเหมาะสม
ซึ่งสำนักงานฯ
ไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่จะมีผลกระทบอย่างเป็นสาระสำคัญต่อการแสดงความเห็นต่องบการเงิน
ณ วันที่ 31 ธันวาคม 2552
สำหรับข้อสังเกตจากการตรวจสอบบางประการซึ่งไม่มีผลกระทบอย่างเป็นสาระสำคัญต่อการแสดงความเห็นต่องบการเงินพร้อมทั้งข้อเสนอแนะที่เกี่ยวข้องสำนักงานฯ
ได้รายงานไว้ในจดหมายถึงฝ่ายบริหาร ลงวันที่ 17 กุมภาพันธ์ 2553

อย่างไรก็ตาม สำนักงานฯ ขอเรียนว่าในการตรวจสอบบัญชีสำนักงานฯ มิได้ตรวจสอบทุกรายการ
หากแต่ใช้วิธีการทดสอบเท่านั้น
นอกจากนั้นการศึกษาและการประเมินประสิทธิภาพระบบการควบคุมภายในด้านบัญชีมีวัตถุประสงค์เพียงเพื่อประโยชน์ในการสอบบัญชีดังที่กล่าวไว้ข้างต้น
ดังนั้นจึงไม่อาจชี้ให้เห็นถึงข้อบกพร่องทั้งหมดที่อาจมีอยู่ในระบบการควบคุมภายในของบริษัทฯ ได้

สำนักงานฯ ขอขอบคุณเจ้าหน้าที่ของบริษัทฯ ที่ได้ให้ความร่วมมือในการตรวจสอบบัญชีของบริษัทฯ
เป็นอย่างดี

ขอแสดงความนับถือ

  -นายศุภชัย ปัญญาวัฒโน -

  (นายศุภชัย ปัญญาวัฒโน)

ผู้สอบบัญชี

รายงานความรับผิดชอบของคณะกรรมการต่อรายงานทางการเงิน

งบการเงินของบริษัท จรุงไทยไวร์แอนด์เคเบิ้ล จำกัด (มหาชน) และบริษัทย่อย สำหรับปี 2552
ได้จัดทำขึ้นตามมาตรฐานการบัญชีที่กำหนดในพระราชบัญญัติวิชาชีพการบัญชี พ.ศ. 2547
และการแสดงรายงานใน
งบการเงินได้จัดทำขึ้นเพื่อให้เป็นไปตามข้อกำหนดในพระราชบัญญัติการบัญชี พ.ศ. 2543

คณะกรรมการบริษัทฯ เป็นผู้รับผิดชอบต่องบการเงินของบริษัท จรุงไทยไวร์แอนด์เคเบิ้ล จำกัด
(มหาชน) และบริษัทย่อยที่จัดทำขึ้น เพื่อให้เกิดความมั่นใจว่า ข้อมูลในงบการเงินดังกล่าว
ถูกต้องครบถ้วน และได้จัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและ ถือปฏิบัติอย่างสม่ำเสมอ
ตลอดจนได้แสดงฐานะการเงินและผลการดำเนินงานที่เป็นจริงและสมเหตุสมผล
รวมทั้งได้เปิดเผยข้อมูลที่สำคัญอย่างเพียงพอไว้ในหมายเหตุประกอบงบการเงินแล้ว

วันที่ 12 มีนาคม 2553

ในนามคณะกรรมการบริษัท จรุงไทยไวร์แอนด์เคเบิ้ล จำกัด (มหาชน)

(ลายเซ็นต์) - นายชัย โสภณพนิช - ( ลายเซ็นต์) - นายซุน ทาว เฮิน - .

  (นายชัย โสภณพนิช) (นายซุน ทาว เฮิน)

  ประธานกรรมการ กรรมการผู้อำนวยการ

บริษัท จรุงไทยไวร์แอนด์เคเบิ้ล จำกัด (มหาชน)

รายงานจากคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของบริษัท จรุงไทยไวร์แอนด์เคเบิ้ล จำกัด(มหาชน)
ประกอบด้วยกรรมการอิสระจำนวน 3 ท่าน ดังนี้

  ----- ---------------------------------- -------------------------------
  1.    นายพรวุฒิ สารสิน                      ประธานกรรมการตรวจสอบ

  2.    นายไส้ หว่า ไซม่อน ซุน                 กรรมการตรวจสอบ

  3.    นายสตีเฟ่น ซ่วย กู่                     กรรมการตรวจสอบ
  ----- ---------------------------------- -------------------------------

โดยนายไส้ หว่า ไซม่อน ซุน ได้รับแต่งตั้งให้ดำรงตำแหน่งกรรมการตรวจสอบแทน นายสุพล
ผลโกศล ที่ขอลาออก ตามมติที่ประชุมคณะกรรมการครั้งที่ 3/2552 เมื่อวันที่ 25 สิงหาคม 2552
และนาย สตีเฟ่น ซ่วย กู่ ได้รับแต่งตั้งให้ดำรงตำแหน่งกรรมการตรวจสอบแทนนายอิสุมิ อิชิคาว่า
ที่ขอลาออก ตามมติที่ประชุมคณะกรรมการครั้งที่ 4/2552 เมื่อวันที่ 17 พฤศจิกายน 2552

ในปี 2552 คณะกรรมการตรวจสอบได้มีการประชุมตามวาระปกติจำนวน 4 ครั้ง
สรุปการเข้าร่วมประชุมของกรรมการตรวจสอบสรุปได้ดังนี้

  ---- --------------------------- --- -----------------------------------
       รายชื่อคณะกรรมการตรวจสอบ          การเข้าร่วมประชุม/การประชุมทั้งหมด(ครั้ง)

  1.   นายพรวุฒิ สารสิน                   4/4

  2.   นายสุพล ผลโกศล                   2/4

  3.   นายอิสุมิ อิชิคาว่า                   0/4

  4.   นายไส้ หว่า ไซม่อน ซุน*             2/4

  5.   นายสตีเฟ่น ซ่วย กู่**                0/4
  ---- --------------------------- --- -----------------------------------

หมายเหตุ : * ได้รับการแต่งตั้งเมื่อวันที่ 25 สิงหาคม 2552

** ได้รับการแต่งตั้งเมื่อวันที่ 17 พฤศจิกายน 2552

สรุปสาระสำคัญในการปฏิบัติหน้าที่ของคณะกรรมการตรวจสอบของบริษัทฯ สำหรับปี 2552 ได้ดังนี้

-   ประชุมร่วมกับผู้สอบบัญชีภายนอกและผู้ตรวจสอบภายใน เพื่อพิจารณาเรื่องต่าง ๆ
    และประเมินระบบการควบคุมภายใน ให้มีความเหมาะสมและเพียงพอ

-   สอบทานงบการเงินรายไตรมาสและงบการเงินประจำปี 2552 ตลอดจนเอกสารที่เกี่ยวข้อง
    ให้มีความถูกต้อง ครบถ้วน มีการเปิดเผยข้อมูลที่เพียงพอเชื่อถือได้
    และสอดคล้องกับมาตรฐานการบัญชีที่รับรองทั่วไป

-   สอบทานการเปิดเผยข้อมูลรายการระหว่างกันของบริษัทฯ กับบริษัทที่เกี่ยวข้อง
    โดยไม่พบรายการที่อาจมีความขัดแย้งทางผลประโยชน์

-   สอบทานการปฏิบัติตามพระราชบัญญัติหลักทรัพย์และตลาดหลักทรัพย์ ข้อบังคับ ข้อกำหนด

  และกฎหมายที่เกี่ยวข้องกับการดำเนินธุรกิจของบริษัทฯ เพื่อให้มั่นใจว่าบริษัทฯ มีการปฏิบัติ

ตามกฎหมายที่เกี่ยวข้องอย่างถูกต้อง

-   ให้ความเห็นและข้อเสนอแนะแก่คณะกรรมการบริษัทฯ เกี่ยวกับงบการเงินและข้อมูลอื่นๆ
    ที่เกี่ยวข้อง

-   ติดตามผลการปฏิบัติงานของหน่วยงานตรวจสอบภายใน

ในปี 2552 ผู้สอบบัญชีรับอนุญาตจากบริษัท สำนักงาน เอินส์ท แอนด์ ยัง จำกัด
ได้ปฏิบัติหน้าที่ได้อย่างเหมาะสม มีประสิทธิภาพอย่างยิ่ง และผลการปฏิบัติงานเป็นที่น่าพึงพอใจ
คณะกรรมการตรวจสอบจึงได้พิจารณาค่าตอบแทนของผู้สอบบัญชี
และเสนอแต่งตั้งผู้สอบบัญชีรับอนุญาตจากบริษัท สำนักงาน เอินส์ท แอนด์ ยัง จำกัด
เป็นผู้สอบบัญชีของบริษัทฯ ประจำปี 2553 อีกวาระหนึ่ง
โดยจะได้นำเสนอต่อที่ประชุมคณะกรรมการเพื่อพิจารณา
และนำเสนอต่อที่ประชุมสามัญผู้ถือหุ้นประจำปี 2553 เพื่อพิจารณาอนุมัติต่อไป

ในนามคณะกรรมการตรวจสอบ

ของบริษัท จรุงไทยไวร์แอนด์เคเบิ้ล จำกัด (มหาชน)

- นายพรวุฒิ สารสิน -

  (นายพรวุฒิ สารสิน)

ประธานกรรมการตรวจสอบ

12 มีนาคม 2553